CELEX: 21997D0123(03)
Language: hr
Date: 1996-09-27 00:00:00
Title: Odluka Zajedničkog odbora EGP-a br. 50/96 od 27. rujna 1996. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 031
            
            
               HR
            
            
               Službeni list Europske unije
            
            
               47
            
         21997D0123(03)
   
               L 021/4
            
            
               SLUŽBENI LIST EUROPSKE UNIJE
            
            
               27.09.1996.
            
         
      ODLUKA ZAJEDNIČKOG ODBORA EGP-a
   br. 50/96
   od 27. rujna 1996.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog II. Sporazumu izmijenjen Odlukom Zajedničkog odbora EGP-a br. 67/95 (1);
   budući da Direktivu Europskog parlamenta i Vijeća 94/63/EZ od 20. prosinca 1994. o kontroli emisija hlapivih organskih spojeva (HOS-a) koje proizlaze iz skladištenja benzina i njegove distribucije od terminala do benzinskih postaja (2) treba unijeti u Sporazum,
   ODLUČIO JE:
   Članak 1.
   Iza točke 7. (Direktiva Vijeća 94/62/EZ) u poglavlju XVII. Priloga II. Sporazumu umeće se sljedeća točka:
   
               „8.
            
            
               
                  394 L 0063: Direktiva Europskog parlamenta i Vijeća 94/63/EZ od 20. prosinca 1994. o kontroli emisija hlapivih organskih spojeva (HOS-a) koje proizlaze iz skladištenja benzina i njegove distribucije od terminala do benzinskih postaja (SL L 365, 31.12.1994., str. 24.).
               Za potrebe sadašnjeg Sporazuma odredbe ove Direktive čitaju se sa sljedećom prilagodbom:
               Stavak 4. Priloga I. ne primjenjuje se na postojeće terminale na Islandu koje se opslužuje brodovima, a imaju protočnost manju od 5 000 tona na godinu.”
            
         Članak 2.
   Tekstovi Direktive 94/63/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 3.
   Ova Odluka stupa na snagu 1. listopada 1996., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 27. rujna 1996.
      
         
            Za Zajednički odbor EGP-a
         
         
            Predsjednik
         
         H. HAFSTEIN
         
      
   
   
      (1)  SL L 8, 11.1.1996., str. 38.
   
      (2)  SL L 365, 31.12.1994., str. 24.